2015માં કંપનીની સ્થાપના થઈ હતી. કંપનીએ પાઈલટ પ્રોજેક્ટ દરમિયાન કેટલાક રિક્ષાચાલકો સાથે જોડાણ કર્યું હતું અને તેમની રિક્ષામાં 'સ્માર્ટ યાત્રા'ના ટેબલેટ અને મોબાઈલ કિઓસ્ક લગાવ્યા હતા. આ ટેબલેટ અને કિઓસ્ક વાયરલેસ હોય છે અને તે સીધા જ કંપનીના મેઈન કન્ટ્રોલ સાથે જોડાયેલા હોય છે. તેના દ્વારા લોકો પોતાના ઈલેક્ટ્રિસિટી કે અન્ય બિલ ભરી શકે છે, મોબાઈલ રિચાર્જ કરાવી શકે છે, તે ઉપરાંત સારી ઓફર અને અન્ય સ્ટોર પર ચાલતા ડિસ્કાઉન્ટનો લાભ લઈ શકે છે. લોકોને કોઈ ઓફર પસંદ પડે તો તેમણે માત્ર ટેબલેટ કે કિઓસ્કમાં તેમનો મોબાઈલ નંબર નાખવાનો હોય છે જેથી તે ઓફર સામાન્ય મેસેજ સ્વરૂપે તેમના ફોનમાં આવી જાય છે.